text: Komplet Kromann Reumert-rapport behandles mandag
  20 november 2015 kl. 16.46
  Carl Holst afleverede torsdag sit modsvar til kritisk Kromann Reumrrt-rapport. Den endelige rapport kan derfor behandles mandag. 
  Carl Holst og sine advokater Karoly Németh og hans medarbejder Noamann Azzouzi afleverede torsdag et 18 sider langt modsvar til påstandene mod Carl Holst i den kritiske Kromann Reumert-rapport til Region Syddanmark.
  - For mig har det ikke været et spørgsmål om at blive renset. Jeg er blevet bedt om at forholde mig til nogle spørgsmål og nogle vurderinger, og det har jeg efter bedste evne gjort, siger den tidligere regionsrådsformand Carl Holst til TV SYD om modsvaret.
  Dermed er Kromann Reumert-rapporten færdig, så den kan blive behandlet af regionsrådets medlemmer.
  -Jeg afventer, at vi på mandag skal behandle den endelige rapport i sagen i forretningsudvalget og regionsrådet på mandag, siger den nuværende regionsrådsformand Stephanie Lose (V) til TV SYD og fortsætter:
  - Jeg står på mål for hele processen. Jeg vil ikke kommentere indholdet i en lækket rapport og heller ikke på Carl Holsts seneste udmeldinger.
  